钦定古今图书集成/明伦汇编/氏族典/第478卷 > 《廖用贤尚友录》 > 万贵
## 钦定古今图书集成/明伦汇编/氏族典/第478卷 > 《廖用贤尚友录》 > 万贵

按《明外史万贵传》：“贵，宪宗万贵妃之父也。历官锦衣
卫指挥使。贵颇谨饬，每受赐，辄忧形于色。时贵妃方
擅宠，贵子喜为指挥使，通为正千户，达为副千户，并
骄横。贵每见诸子屑越赐物，辄戒曰：‘官所赐皆著籍，
他日复宣索，汝曹无以应矣’。诸子皆笑以为迂。成化
十年卒。十四年，进喜都指挥同知，通指挥使，达指挥”
佥事。通死，帝眷万氏不已，迁喜都督同知。达指挥同
知，通庶子从喜方二岁，养子牛儿方四岁，俱授官。宪
宗崩，言官劾其罪状。孝宗乃夺喜等官，而尽追封诰
及内帑赐物，如《贵言》。